ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัส  นร02670049210

ขอให้ตรวจสอบการต่อเติมบ้านโดยไม่ได้รับอนุญาต บริเวณบ้านเลขที่ 15 ซอยพัฒนาการ 65 แยก 7 แขวงประเวศ เขตประเวศ กรุงเทพมหานคร จุดสังเกตจากปากซอยพัฒนาการ 65 แยก 7 ระยะทางประมาณ 60 เมตร จะพบบ้านหลังดังกล่าวอยู่ทางด้านซ้าย ลักษณะเป็นบ้านทาวน์โฮม 2 ชั้นสีส้มอิฐ (ไม่ทราบรายละเอียดของเจ้าของบ้าน แต่คาดการว่ามีผู้พักอาศัยอยู่จำนวน 3 คน) เนื่องจากผู้ร้องแจ้งว่าเมื่อประมาณ 1 ปีครึ่งที่ผ่านมา บ้านหลังดังกล่าวมีการต่อเติมห้องครัวตรงบริเวณด้านหลังของตัวบ้าน (ปัจจุบันมีการต่อเติมแล้วเสร็จ) ทำให้เกิดกลิ่นควัน และเสียงดังรบกวน โดยก่อนหน้าผู้ร้องแจ้งว่าได้มีการแจ้งเรื่องร้องเรียนไปยังสำนักงานเขตประเวศแล้ว ซึ่งทางสำนักงานเขตได้มีการออกหนังสือไปยังบ้านหลังดังกล่าวจำนวน 2 ฉบับ ฉบับที่ 1 ตามเลขที่หนังสือ กท7303/146 ลงวันที่ 19 มกราคม 2567 และฉบับที่ 2 ตามเลขที่หนังสือ กท7303/5121 ลงวันที่ 25 พฤศจิกายน 2567 โดยมีรายละเอียดในหนังสือฉบับที่ 2 ว่า "ให้เจ้าของบ้านหลังดังกล่าวไปทำการชี้แจง ภายใน 7 วันนับตั้งแต่วันที่ได้รับหนังสือฉบับนี้" แต่ในปัจจุบัน (วันที่ 13 ธันวาคม 2567) ผู้ร้องเห็นว่าเกิน 7 วันตามที่กำหนดแล้ว ทางเจ้าของบ้านหลังดังกล่าวก็ยังไม่มีการมาดำเนินการชี้แจงแต่อย่างใด จึงประสงค์ให้ทางหน่วยงานที่เกี่ยวข้องดำเนินการเข้าไปตรวจสอบบ้านหลังดังกล่าวว่ามีการขออนุญาตต่อเติมบ้านอย่างถูกต้องตามกฎหมายกำหนดหรือไม่ และประสงค์ให้มีการตรวจสอบเพิ่มเติมว่ามีการต่อเติมบ้านส่วนอื่นที่ผิดกฎหมายและไม่ได้มีการดำเนินการตามพระราชบัญญัติอีกหรือไม่

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata